Ainyinase

Aiyinase (Nzema Ayinase) birni ne, da ke a gundumar Ellembele a yankin Yammacin ƙasar Ghana . Ya ta'allaka ne da nisan kilomita 90 daga Sekondi - Takoradi, tashar jiragen ruwa da babban birnin Yankin Yamma. A cikin 2015, al'ummar tana da yawan jama'a 10,719. 

 Tattalin Arziki 
Ayinase yanki ne da aka san shi da noman kwakwa, rogo da roba . Ainihinase, babban aikin mutanen yankin manoma ne. 

 Al'adu da tarihi 
Ayinase (Enyera bo) a zahiri yana nufin "Ƙarƙashin Itacen Siliki " a yaren Nzema . Ana kyautata zaton mutanen Ayinase sun yi ƙaura daga kudancin Ghana. Mutanen suna bikin Kundum wanda ake gudanarwa a watan Oktoba kowace shekara. Ana amfani da bikin a matsayin hanyar gode wa kakanninsu saboda yawan abinci a lokacin girbi. 

 Wasanni 
Ayinase shine tushen ƙungiyar ƙwararru ta ƙasar Ghana Karela United FC, wacce ta cancanci shiga gasar Premier ta BetPawa bayan ta fafata a gasar Normalization Cup ta 2019.  Mutanen garin suna da sha'awar ƙwallon ƙafa ta musamman. A lokacin wasanni, suna ba da goyon baya sosai ga ƙungiyar da ke gida a wurin shakatawa na Awuah Memorial.  

 Ayyuka 
Kamfanin Adamus Resources Limited, tare da haɗin gwiwar Kwalejin Kyau, Fasaha, da Kasuwanci, sun gabatar da wani shiri da aka sani da "Ƙarfafa Mata (WE)" a Gundumar Ellembelle ta Yankin Yamma. Wannan aikin yana da nufin tallafawa mata 100 da ke zaune a Anwia, Teleku Bokazo, Kikam, Asanda, Nkroful, Salman, Akanzo, da Akropong ta hanyar samar musu da ƙwarewa masu mahimmanci don dogaro da kai. 

 Manazarta